b'\n_START_ARTICLE_\nDodge Charger (B-platforma)\n_START_SECTION_\nDodge Charger gimimas\n_START_PARAGRAPH_\n1964 metais koncernas General Motors pristat\xc4\x97 Pontiac GTO automobil\xc4\xaf, tai buvo automobilis, kuris savo s\xc4\x97kmingais pardavimais prad\xc4\x97jo \xe2\x80\x9emuscle car\xe2\x80\x9c er\xc4\x85. Netrukus t\xc4\x99sdamas s\xc4\x97km\xc4\x99, koncencernas prad\xc4\x97jo si\xc5\xablyti tokios klas\xc4\x97s automobilius kitose savo mark\xc4\x97se, prekyboje pasirod\xc4\x97 Buick Gran Sport, bei Oldsmobile 442. Norint konkuruoti Dodge markei taip pat reik\xc4\x97jo automobilio, kuris tur\xc4\x97t\xc5\xb3 tok\xc4\xaf stili\xc5\xb3, ir gali\xc4\x85. Tad buvo prad\xc4\x97tas kurti Dodge Charger automobilis. Jau 1965 metais Dodge parodoje pristat\xc4\x97 automobilio koncepcij\xc4\x85, po met\xc5\xb3 buvo prad\xc4\x97ta gaminti serijin\xc4\x97 \xc5\xa1io automobilio versija.\n_START_SECTION_\n1967\n_START_PARAGRAPH_\n1967 metais automobiliui buvo atlikti keli pakeitimai. Automobilis gavo \xc5\xa1oninius pos\xc5\xabki\xc5\xb3 signalus, taip pat atsirado galimyb\xc4\x97 u\xc5\xbesisakyti automobil\xc4\xaf su vinilu dengtu stogu. Atskiros priekin\xc4\x97s s\xc4\x97dyn\xc4\x97s buvo standartin\xc4\x97mis, ta\xc4\x8diau sudedami rank\xc5\xb3 atlo\xc5\xa1ai, bei pavar\xc5\xb3 svirtis ant vairo, buvo u\xc5\xbe papildom\xc4\x85 kain\xc4\x85, kuri\xc4\x85 sumok\xc4\x97jus automobilio priekyje gal\xc4\x97jo s\xc4\x97d\xc4\x97ti trys \xc5\xbemon\xc4\x97s_NEWLINE_1967 metams pasirod\xc4\x97 ir naujas 440 "Magnum" variklis, bei "361" variklis buvo pakeistas \xc4\xaf "383" varikl\xc4\xaf. Naujasis 440 "Magnum" tur\xc4\x97jo 375 AG (280 kW), bei 4-bareli\xc5\xb3 karbiuratori\xc5\xb3. Nepaisant automobilio s\xc4\x97km\xc4\x97s NASCAR lenktyn\xc4\x97se 1966 metais, 1967 metais buvo parduota dvigubai ma\xc5\xbeiau automobili\xc5\xb3, tik 15 788.\n_START_SECTION_\n1969\n_START_PARAGRAPH_\n1969 metais automobilis sulauk\xc4\x97 vos keli\xc5\xb3 pakeitim\xc5\xb3. Eksterjero pakeitimus sudar\xc4\x97 atnaujintos priekin\xc4\x97s grotel\xc4\x97s, kurios buvo padalintos \xc4\xaf dvi dalis, bei dar kart\xc4\x85 atnaujinti galiniai \xc5\xbeibintai, kurie tapo i\xc5\xa1ilgais. Abu pakeitimus atliko Harvey J. Winn. Taip pat atsirado nauja Special Edition (SE) versija. Pirm\xc4\x85 kart\xc4\x85 atsirado galimybe u\xc5\xbe papildom\xc4\x85 kain\xc4\x85 u\xc5\xbesisakyti automobil\xc4\xaf su stoglangiu, ta\xc4\x8diau tai nebuvo populeru, buvo nupirkta tik 260 toki\xc5\xb3 automobili\xc5\xb3. 1969 metais buvo pagaminta apie 85 680 automobili\xc5\xb3. Tais pa\xc4\x8diais metais Dodge siekdama s\xc4\x97km\xc4\x97s NASCAR lenktyn\xc4\x97se pristat\xc4\x97 dvi re\xc4\x8diausias ir labiausiai pageidaujamas \xc5\xa1io automobilio versijas: Charger 500 ir Charger Daytona._NEWLINE_Vienas garsiausi\xc5\xb3 1969 met\xc5\xb3 Charger automobili\xc5\xb3 buvo General Lee ir serialo Hazardo ketvertukas (angl. The Dukes of Hazzard) rodyto tarp 1979 ir 1985 met\xc5\xb3, bei v\xc4\x97liau i\xc5\xa1leisto filmo. General Lee yra da\xc5\xbenai vadinamas \xc5\xbeinomiausiu automobiliu pasaulyje.'